***Suvestinė redakcija nuo 2022-05-01***

*Įsakymas paskelbtas: Žin. 2010, Nr. , i. k. 1102250ISAK000V-432*

***Nauja redakcija nuo 2017-01-01:***

*Nr. ,
2016-11-08,
paskelbta TAR 2016-11-09, i. k. 2016-26477*

**LIETUVOS RESPUBLIKOS SVEIKATOS APSAUGOS MINISTRAS**

**ĮSAKYMAS**

**DĖL LIETUVOS HIGIENOS NORMOS HN 17:2016 „MAISTO PAPILDAI“ PATVIRTINIMO**

2010 m. gegužės 13 d. Nr. V-432

Vilnius

Vadovaudamasis Lietuvos Respublikos maisto įstatymo 9 straipsnio 2 dalies 1 ir 4 punktais, įgyvendindamas 2002 m. birželio 10 d. Europos Parlamento ir Tarybos direktyvą 2002/46/EB dėl valstybių narių įstatymų, susijusių su maisto papildais, suderinimo (OL *2004 m. specialusis leidimas*, 13 skyrius, 29 tomas, p. 490), su paskutiniais pakeitimais, padarytais 2015 m. kovo 12 d. Komisijos reglamentu (ES) 2015/414 (OL 2015 L 68, p. 26):

1. T v i r t i n u Lietuvos higienos normą HN 17:2016 „Maisto papildai“ (pridedama).

2. N u s t a t a u, kad:

2.1. maisto papildais, teisėtai pateiktais rinkai arba paženklintais iki 2016 m. gruodžio 31 d., neatitinkančiais šiuo įsakymu patvirtintos higienos normos 12 punkto reikalavimų, leidžiama prekiauti iki jų minimalaus tinkamumo vartoti termino pabaigos, bet ne ilgiau kaip iki 2018 m. gruodžio 31 d.;

2.2. Lietuvos Respublikos sveikatos apsaugos ministro įsakymuose nuoroda į Lietuvos higienos normą HN 17:2010 „Maisto papildai“ reiškia nuorodą į Lietuvos higienos normą HN 17:2016 „Maisto papildai“.

3. P a v e d u šio įsakymo vykdymo kontrolę viceministrui pagal veiklos sritį.

SVEIKATOS APSAUGOS MINISTRAS RAIMONDAS ŠUKYS

PATVIRTINTA

Lietuvos Respublikos sveikatos

apsaugos ministro

2010 m. gegužės 13 d. įsakymu Nr. V-432

(Lietuvos Respublikos sveikatos

apsaugos ministro

2016 m. lapkričio 8 d.

įsakymo Nr. V-1237

redakcija)

**LIETUVOS HIGIENOS NORMA HN 17:2016 „MAISTO PAPILDAI“**

**I SKYRIUS**

**BENDROSIOS NUOSTATOS**

1. Ši higienos norma taikoma maisto papildams, kuriais prekiaujama ir kurie pristatomi kaip maisto produktai.

2. Ši higienos norma netaikoma vaistams (vaistiniams preparatams), apibrėžtiems Lietuvos Respublikos farmacijos įstatyme [7.8].

3. Ši higienos norma privaloma visiems maisto tvarkymo subjektams, gaminantiems, fasuojantiems, gabenantiems, laikantiems, įvežantiems, importuojantiems, tiekiantiems į Lietuvos Respubliką maisto papildus.

4. Lietuvos Respublikos rinkai tiekiami tik šios higienos normos ir teisės aktų [7.1–7.7, 7.9, 7.11] reikalavimus atitinkantys maisto papildai.

*Punkto pakeitimai:*

*Nr. ,
2022-03-14,
paskelbta TAR 2022-03-14, i. k. 2022-04769*

5. Galutiniam vartotojui leidžiama tiekti tik sufasuotus maisto papildus.

6. Apie maisto papildų tiekimą Lietuvos Respublikos rinkai turi būti pranešta (notifikuota) Valstybinės maisto ir veterinarijos tarnybos direktoriaus nustatyta tvarka [7.10].

61. Jeigu nėra maisto papildams arba tam tikriems jų aspektams taikomų Europos Sąjungos derinamųjų teisės aktų, Lietuvos Respublikos rinkai tiekiamiems maisto papildams arba tam tikriems jų aspektams taikomas abipusio pripažinimo principas, kaip jis apibrėžtas Lietuvos Respublikos Vyriausybės 2003 m. spalio 9 d. nutarimo Nr. 1252 „Dėl 2019 m. kovo 19 d. Europos Parlamento ir Tarybos reglamento (ES) 2019/515 dėl kitoje valstybėje narėje teisėtai parduodamų prekių abipusio pripažinimo, kuriuo panaikinamas Reglamentas (EB) Nr. 764/2008, įgyvendinimo ir abipusio pripažinimo principo sampratos“ 3.2 papunktyje.

*Papildyta punktu:*

*Nr. ,
2022-03-14,
paskelbta TAR 2022-03-14, i. k. 2022-04769*

**II SKYRIUS**

**NUORODOS**

7. Teisės aktai, į kuriuos šioje higienos normoje pateiktos nuorodos:

7.1. 2002 m. sausio 28 d. Europos Parlamento ir Tarybos reglamentas (EB) Nr. 178/2002, nustatantis maistui skirtų teisės aktų bendruosius principus ir reikalavimus, įsteigiantis Europos maisto saugos tarnybą ir nustatantis su maisto saugos klausimais susijusias procedūras (OL *2004 m. specialusis leidimas*, 15 skyrius, 6 tomas, p. 463), su paskutiniais pakeitimais, padarytais 2014 m. gegužės 15 d. Europos Parlamento ir Tarybos reglamentu (ES) Nr. 652/2014 (OL 2014 L 189, p. 1);

7.2. 2004 m. balandžio 29 d. Europos Parlamento ir Tarybos reglamentas (EB) Nr. 852/2004 dėl maisto produktų higienos (OL *2004 specialusis leidimas*, 13 skyrius, 34 tomas, p. 319), su paskutiniais pakeitimais, padarytais 2009 m. kovo 11 d. Europos Parlamento ir Tarybos reglamentu (EB) Nr. 219/2009 (OL 2009 L 87, p. 109);

7.3. 2006 m. gruodžio 19 d. Komisijos reglamentas (EB) Nr. 1881/2006, nustatantis didžiausias leistinas tam tikrų teršalų maisto produktuose koncentracijas (OL 2006 L 364, p. 5), su paskutiniais pakeitimais, padarytais 2016 m. vasario 19 d. Komisijos reglamentu (ES) 2016/239 (OL 2016 L 45, p. 3);

7.4. 2008 m. gruodžio 16 d. Europos Parlamento ir Tarybos reglamentas (EB) Nr. 1333/2008 dėl maisto priedų (OL 2008 L 354, p. 16), su paskutiniais pakeitimais, padarytais 2016 m. gegužės 4 d. Komisijos reglamentu (ES) 2016/691 (OL 2016 L 120, p. 4);

7.5. 2009 m. lapkričio 30 d. Komisijos reglamentas (EB) Nr. 1170/2009, iš dalies keičiantis Europos Parlamento ir Tarybos direktyvą 2002/46/EB ir Europos Parlamento ir Tarybos reglamentą (EB) Nr. 1925/2006 dėl vitaminų ir mineralinių medžiagų bei jų formų, kurių galima pridėti į maisto produktus, įskaitant maisto papildus, sąrašų (OL 2009 L 314, p. 36);

7.6. 2011 m. spalio 25 d. Europos Parlamento ir Tarybos reglamentas (ES) Nr. 1169/2011 dėl informacijos apie maistą teikimo vartotojams, kuriuo iš dalies keičiami Europos Parlamento ir Tarybos reglamentai (EB) Nr. 1924/2006 ir (EB) Nr. 1925/2006 bei kuriuo panaikinami Komisijos direktyva 87/250/EEB, Tarybos direktyva 90/496/EEB, Komisijos direktyva 1999/10/EB, Europos Parlamento ir Tarybos direktyva 2000/13/EB, Komisijos direktyvos 2002/67/EB ir 2008/5/EB bei Komisijos reglamentas (EB) Nr. 608/2004 (OL 2011 L 304, p. 18), su paskutiniais pakeitimias, padarytais 2015 m. lapkričio 25 d. Europos Parlamento ir Tarybos reglamentu (ES) 2015/2283 (OL 2015 L 327, p. 1);

7.7. 2015 m. lapkričio 25 d. Europos Parlamento ir Tarybos reglamentas (ES) 2015/2283 dėl naujų maisto produktų, iš dalies keičiantis Europos Parlamento ir Tarybos reglamentą (ES) Nr. 1169/2011 ir panaikinantis Europos Parlamento ir Tarybos reglamentą (EB) Nr. 258/97 ir Komisijos reglamentą (EB) Nr. 1852/2001 (OL 2015 L 327, p. 1);

7.8. Lietuvos Respublikos farmacijos įstatymas;

7.9. Lietuvos Respublikos sveikatos apsaugos ministro 2002 m. gruodžio 24 d. įsakymas Nr. 677 „Dėl Lietuvos higienos normos HN 119:2014 „Maisto produktų ženklinimas“ patvirtinimo“;

7.10. Valstybinės maisto ir veterinarijos tarnybos direktoriaus 2014 m. sausio 16 d. įsakymas Nr. B1-22 „Dėl Pranešimo (notifikavimo) apie Lietuvos Respublikos rinkai tiekiamus maisto papildus tvarkos aprašo patvirtinimo“.

7.11. Lietuvos Respublikos pluoštinių kanapių įstatymas.

*Papildyta papunkčiu:*

*Nr. ,
2022-03-14,
paskelbta TAR 2022-03-14, i. k. 2022-04769*

**III SKYRIUS**

**SĄVOKOS IR JŲ APIBRĖŽTYS**

8. Šioje higienos normoje vartojamos sąvokos:

8.1. **maisto papildas** – įprastam racionui papildyti skirtas maisto produktas, kuris yra koncentruotas vienos arba kelių maistinių arba kitų medžiagų, turinčių mitybinį arba fiziologinį poveikį, šaltinis. Maisto papildai tiekiami rinkai dozuotomis formomis – kapsulėmis, pastilėmis, piliulėmis, tabletėmis, kitomis panašiomis formomis bei miltelių maišeliais, skysčių ampulėmis, buteliukais su lašų dozatoriais bei kitomis panašiomis skysčių ir miltelių, skirtų vartoti mažais dozuotais kiekiais, formomis;

8.2. **maistinės medžiagos** – vitaminai ir mineralinės medžiagos.

**IV SKYRIUS**

**MAISTO PAPILDŲ SUDĖTIES REIKALAVIMAI**

9. Maisto papildams gaminti gali būti naudojami tik Komisijos reglamento (EB) Nr. 1170/2009 [7.5] I priede išvardyti vitaminai ir mineralinės medžiagos šio reglamento II priede nurodytu pavidalu.

10. Komisijos reglamento (EB) Nr. 1170/2009 [7.5] II priede išvardytoms medžiagoms taikomi grynumo kriterijai, nustatyti Europos Sąjungos teisės aktais kitų, negu maisto papildai, maisto produktų gamybai.

11. Komisijos reglamento (EB) Nr. 1170/2009 [7.5] II priede išvardytoms medžiagoms, kurių grynumo kriterijai neapibrėžti Europos Sąjungos teisės aktuose, iki jie bus patvirtinti, taikomi visuotinai priimtini grynumo kiterijai, kuriuos rekomenduoja tarptautinės institucijos.

12. Maisto papildų, išskyrus maisto papildus, teisėtai pagamintus ir (arba) pateiktus rinkai kitose Europos Sąjungos valstybėse narėse arba Europos laisvosios prekybos asociacijos valstybėse, sudėtyje negali būti augalinės kilmės sudedamųjų dalių, nurodytų šios higienos normos priede.

121. Maisto papildo kiekyje, kurį rekomenduojama suvartoti per parą, turi būti ne daugiau kaip 1000 mg kalio.

*Papildyta punktu:*

*Nr. ,
2022-03-14,
paskelbta TAR 2022-03-14, i. k. 2022-04769*

**V SKYRIUS**

**MAISTO PAPILDŲ ŽENKLINIMO REIKALAVIMAI**

13. Maisto papildų ženklinimas turi atitikti šios higienos normos ir Europos Parlamento ir Tarybos reglamento (ES) Nr. 1169/2011 reikalavimus [7.6].

14. Ženklinant nurodomas parduodamų produktų, kuriems taikoma ši higienos norma, pavadinimas turi būti „maisto papildas“ pagal Europos Parlamento ir Tarybos reglamento (ES) Nr. 1169/2011 17 straipsnio reikalavimus [7.6].

15. Ženklinant, pristatant bei reklamuojant maisto papildus, nė vienam iš jų negali būti priskiriamos gydomosios ar profilaktinės savybės arba daroma nuoroda į jas.

16. Ženklinant maisto papildus nurodoma ši informacija:

16.1. maistinių ar kitų produktą apibūdinančių medžiagų kategorijų pavadinimai arba nuoroda apie maistinių ar kitų medžiagų pobūdį;

16.2. maisto papildo kiekis, kurį rekomenduojama suvartoti per parą;

16.3. perspėjimas neviršyti nustatytos rekomenduojamos dozės;

16.4. paaiškinimas, kad maisto papildas neturėtų būti vartojamas kaip maisto pakaitalas;

16.5. perspėjimas, kad maisto papildas turi būti laikomas vaikams nepasiekiamoje vietoje.

17. Ženklinant, pristatant ir reklamuojant maisto papildus, neturi būti jokios nuorodos, aiškinančios arba leidžiančios suprasti, kad tinkamai maitinantis neįmanoma gauti reikiamo maistinių medžiagų kiekio.

18. Maisto papilde esančių maistinių ar kitų medžiagų, turinčių mitybinį arba fiziologinį poveikį, kiekis ženklinant yra nurodomas skaičiais. Vitaminams ir mineralinėms medžiagoms naudotini vienetai yra nurodyti Komisijos reglamento (EB) Nr. 1170/2009 [7.5] I priede.

19. Ženklinant nurodomi maistinių ar kitų medžiagų, turinčių mitybinį arba fiziologinį poveikį, kiekiai, esantys siūlomame suvartoti per parą maisto papildo kiekyje. Nurodant siūlomame suvartoti per parą maisto papildo kiekyje vitaminų ir mineralinių medžiagų, kurių yra nustatytos referencinės maistinės vertės (RMV) [7.6], kiekius, taip pat nurodoma, kokį referencinės maistinės vertės procentą tai sudaro.

20. Maisto papilde esančių maistinių ar kitų medžiagų, turinčių mitybinį arba fiziologinį poveikį, kiekis, nurodomas etiketėje skaičiais, yra kiekių, pagrįstų gamintojo atlikta produkto analize, vidurkis.

21. Maisto papilde esančių vitaminų ir mineralinių medžiagų referencinės maistinės vertės procentai gali būti pateikti ir grafine forma.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Priedo pakeitimai:*

*Nr. ,
2016-11-08,
paskelbta TAR 2016-11-09, i. k. 2016-26477*

Lietuvos higienos normos

HN 17:2016 „Maisto papildai“

priedas

**MAISTO PAPILDUOSE DRAUDŽIAMŲ NAUDOTI AUGALINĖS KILMĖS SUDEDAMŲJŲ DALIŲ SĄRAŠAS**

|  |  |  |  |  |
| --- | --- | --- | --- | --- |
| **Eil. Nr.**  | **Augalinės kilmės sudedamosios dalies pavadinimas lotynų kalba** | **Augalinės kilmės sudedamosios dalies šeimos pavadinimas lotynų kalba** | **Augalinės kilmės sudedamosios dalies pavadinimas lietuvių kalba** | **Draudžiama naudoti augalo dalis** |
| 1. | Aconitum spp. | Ranunculaceae | Kurpelė | Visas augalas |
| 2. | Actaea spicata L. | Ranunculaceae | Varpotoji juodžolė | Visas augalas |
| 3. | Adonis spp. | Ranunculaceae | Adonis | Visas augalas |
| 4. | Aesculus hippocastanum L. | Sapindaceae | Paprastasis kaštonas  | Sėklos |
| 5. | Agrostemma githago L. | Caryophyllaceae | Dirvinė raugė | Visas augalas |
| 6. | Alkanna tinctoria (L.) Tausch | Boraginaceae | Dažinė alkana | Šaknys |
| 7. | Ammi majus L. | Apiaceae | Didysis amis | Visas augalas |
| 8. | Anacyclus pyrethrum (L.) Lag. | Asteraceae | Skaisteninis seilius | Visas augalas |
| 9. | Anagallis arvensis L. | Primulaceae | Raudonžiedis progailis | Visas augalas |
| 10. | Anamirta cocculus (L.) Wight & Am. | Menispermaceae | Riešutėlinė anamirta | Visas augalas |
| 11. | Anchusa spp. | Boraginaceae | Godas | Visas augalas |
| 12. | Anemone spp. | Ranunculaceae | Plukė | Antžeminė dalis |
| 13. | Aquilegia vulgaris L. | Ranunculaceae | Paprastasis sinavadas | Visas augalas |
| 14. | Areca catechu L. | Arecaceae | Katekinė areka | Sėklos |
| 15. | Argyreia nervosa (Burm. f.) Bojer | Comvolvulaceae | Gyslotasis vyklys | Visas augalas |
| 16. | Aristolochia spp. | Aristolochiaceae | Kartuolė | Visas augalas |
| 17. | Arnica montana L. | Asteraceae  | Kalninė arnika | Visas augalas |
| 18. | Artemisia annua L. | Compositae  | Vienametis kietis | Antžeminė dalis |
| 19. | Arum maculatum L. | Araceae | Šlakuotasis aronas | Visas augalas |
| 20. | Asarum spp. | Aristolochiaceae | Pipirlapė | Visas augalas |
| 21. | Aspidosperma quebracho-blanco Schltdl. | Apocynaceae  | Baltasis kvebrachas | Žievė ir mediena |
| 22. | Atropa spp. | Solanaceae | Šunvyšnė | Visas augalas |
| 23. | Ayapana triplinervis (Vahl) R.M.King & H.Rob. | Compositae  | Trigyslis kemerūnis | Visas augalas |
| 24. | Azadirachta indica A. Juss. (Melia azadirachta L.) | Meliaceae  | Indinis nimbamedis | Lapai ir sėklos |
| 25. | Banisteriopsis caapi (Spruce ex Griseb.) Morton | Malpighiaceae | Svaigusis kvaitulis | Visas augalas |
| 26. | Baptisia tinctoria (L.) R. Br. | Fabaceae | Dažinė barškė | Visas augalas |
| 27. | Brugmansia sanguinea (Ruiz & Pav.) D. Don | Solanaceae | Raudonoji brugmansija | Visas augalas |
| 28. | Bryonia spp. | Cucurbitaceae | Brienė | Visas augalas |
| 29. | Buxus sempervirens L. | Buxaceae | Paprastasis buksmedis | Visas augalas |
| 30. | Cananga odorata (Lam.) Hook.f. & Thoms. | Annonaceae | Kvapioji kananga | Antžeminė dalis |
| ***31.*** | ***Neteko galios nuo 2022-05-01*** |  |  |  |
| 32. | Carapichea ipecacuanha (Brot.) L. Anderson | Rubiaceae | Ipekakuana | Visas augalas |
| 33. | Catha edulis (Vahl) Forssk. ex Endl. | Celastraceae | Arabinis dusūnas | Visas augalas |
| 34. | Catharanthus spp. | Apocynaceae | Katarantas | Visas augalas |
| 35. | Chelidonium majus L.  | Papaveraceae | Didžioji ugniažolė | Anžeminė dalis |
| 36. | Cicuta virosa L. | Apiaceae  | Nuodingoji nuokana | Visas augalas |
| 37. | Cinchona spp. | Rubiaceae | Chininmedis | Žievė |
| 38. | Citrullus colocynthis (L.) Schrad.  | Cucurbitaceae | Kartusis arbūzas | Visas augalas |
| 39. | Clematis vitalba L. | Ranunculaceae | Gelsvoji raganė | Visas augalas |
| 40. | Colchicum autumnale L. | Colchicaceae | Rudeninis vėlyvis | Visas augalas |
| 41. | Conium maculatum L. | Apiaceae | Dėmėtoji mauda | Visas augalas |
| 42. | Consolida regalis Gray | Ranunculaceae | Dirvinis raguolis | Visas augalas |
| 43. | Convallaria majalis L. | Asparagaceae | Paprastoji pakalnutė | Visas augalas |
| 44. | Convolvulus scammonia L. | Convolvulaceae | Dervinis vijoklis | Šaknys |
| 45. | Corydalis spp. | Papaveraceae | Rūtenis | Šakniastiebiai |
| 46. | Croton spp.  | Euphorbiaceae | Krotonmedis | Visas augalas |
| 47. | Cyclamen europaeumL.  | Primulaceae | Europinis ciklamenas | Šakniagumbiai |
| 48. | Cynoglossum officinale L. | Boraginaceae | Vaistinė šunlielė | Visas augalas |
| 49. | Cytisus spp. | Leguminosae  | Raipstas | Visas augalas |
| 50. | Daphne spp. | Thymelaeaceae | Žalčialunkis | Visas augalas |
| 51. | Datura spp. | Solanaceae | Durnaropė | Visas augalas |
| 52. | Delphinium staphisagria L. | Ranunculaceae | Plukinis pentinius | Visas augalas |
| 53. | Dictamnus albus L. | Rutaceae | Baltasis diktonas | Visas augalas |
| 54. | Dieffenbachia seguine (Jacq.) Schott | Araceae | Dėmėtoji difenbachija | Visas augalas |
| 55. | Digitalis spp. | Plantaginaceae | Rusmenė | Visas augalas |
| 56. | Dioscorea communis (L.) Caddick & Wilkin | Dioscoreaceae | Paprastoji dioskorėja | Visas augalas |
| 57. | Dipteryx odorata (Aubl.) Willd. | Leguminosae  | Kvapioji tongapupė | Visas augalas |
| 58. | Drimia maritima (L.) Stearn  | Asparagaceae | Paprastasis jūrsvogūnis | Visas augalas |
| 59. | Dryopteris filix-mas (L.) Schott | Dryopteridaceae | Kelminis papartis | Šakniastiebiai |
| 60. | Duboisia spp. | Solanaceae | Žiaumis | Antžeminė dalis |
| 61. | Dysphania ambrosioides (L.) Mosyakin & Clemants  | Amaranthaceae  | Vaistinė kirmžolė | Visas augalas |
| 62. | Ecballium elaterium (L.) A. Rich. | Cucurbitaceae | Paprastasis tryškenis | Antžeminė dalis |
| 63. | Echium vulgare L. | Boraginaceae | Paprastasis ežeinis | Visas augalas |
| 64. | Ephedra spp. | Ephedraceae | Efedra | Visas augalas |
| 65. | Erysimum cheiri (L.) Crantz | Brassicaceae | Smalkinis tvertikas | Visas augalas |
| 66. | Erythroxylum coca Lam. | Erythroxylaceae | Tikrasis kokainmedis | Lapai  |
| 67. | Euonymus europaeus L. | Celastraceae | Europinis ožekšnis | Vaisiai |
| 68. | Eupatorium spp. | Asteraceae | Kemeras | Visas augalas |
| 69. | Euphorbia spp. | Euphorbiaceae | Karpažolė | Visas augalas |
| 70. | Frangula alnus Mill.  | Rhamnaceae | Paprastasis šaltekšnis | Vaisiai ir žievė |
| 71. | Fumaria officinalis L. | Papaveraceae | Vaistinė žvirbliarūtė | Antžeminė dalis |
| 72. | Galega officinalis L. | Leguminosae  | Vaistinis ožiarūtis | Antžeminė dalis |
| 73. | Gelsemium spp. | Gelsemiaceae | Kampotris | Visas augalas |
| 74. | Genista tinctoria L. | Leguminosae  | Dažinis prožirnis | Antžeminė dalis |
| 75. | Glechoma hederacea L.  | Lamiaceae  | Šliaužiančioji tramažolė | Antžeminė dalis |
| 76. | Gloriosa superba L. | Colchicaceae | Puošnioji glorioza | Visas augalas |
| 77. | Gratiola officinalis L. | Plantaginaceae | Vaistinė raitinytė | Visas augalas |
| 78. | Guarea guidonia (L.) Sleumer | Meliaceae | Nuodingasis sanūtras | Visas augalas |
| 79. | Hedera helix L.  | Araliaceae | Gebenė lipikė | Antžeminė dalis |
| 80. | Heliotropium spp. | Boraginaceae | Heliotropas | Antžeminė dalis |
| 81. | Helleborus spp. | Ranunculaceae | Heleboras | Visas augalas |
| 82. | Hoodia gordonii (Masson) Sweet & Decne | Apocynaceae | Skydinė hudija | Visas augalas |
| 83. | Huperzia selago(L.) Bernh. ex Schrank & Mart.  | Lycopodiaceae | Statusis atgiris | Visas augalas |
| 84. | Hydrangea arborescens L.  | Hydrangeaceae | Šviesioji hortenzija | Šakniastiebiai, šaknys |
| 85. | Hydrastis canadensis L.  | Ranunculaceae | Kanadinė auksašaknė | Visas augalas |
| 86. | Hyoscyamus spp. | Solanaceae | Drignė | Visas augalas |
| 87. | Illicium anisatum L.  | Schisandraceae | Japoninis žvaigždanyžis | Visas augalas |
| 88. | Ipomoea violacea L.  | Convolvulaceae | Linažiedis sukutis | Visas augalas |
| 89. | Jacobaea vulgaris Gaertn. | Asteraceae | Pievinė žilė | Visas augalas |
| 90. | Juniperus sabina L.  | Cupressaceae | Kazokinis kadagys | Visas augalas |
| 91. | Laburnum anagyroides Medik*.* | Leguminosae  | Paprastasis pupmedis | Visas augalas |
| 92. | Lactuca virosa L.  | Compositae  | Nuodingoji salota | Visas augalas |
| 93. | Larrea tridentata (Ses. & Moc. ex DC.) Coville | Zygophyllaceae | Geltonasis keimaris | Visas augalas |
| 94. | Lobelia spp. | Campanulaceae | Lobelija | Visas augalas |
| 95. | Lonicera caprifolium L. | Caprifoliaceae | Apskritalapis sausmedis | Lapai, žiedai |
| 96. | Lycopodium clavatum L. | Lycopodiaceae | Šarkakojis pataisas | Visas augalas |
| 97. | Lycopus europaeus L. | Lamiaceae  | Paprastoji vilkakojė | Anžeminė dalis |
| 98. | Mallotus philippensis (Lam.) Müll. Arg. | Euphorbiaceae | Filipininis gniūžtenis | Visas augalas |
| 99. | Mandragora officinarum L.  | Solanaceae | Vaistinė mandragora | Visas augalas |
| 100. | Marsdenia condurango Rchb.f. | Apocynaceae  | Vaistinis kondurangas | Stiebo žievė |
| 101. | Menispermum canadense L.  | Menispermaceae | Kanadinis mėnuliasėklis | Visas augalas |
| 102. | Mercurialis perennis L. | Euphorbiaceae | Daugiametis laiškenis | Antžeminė dalis |
| 103. | Mucuna pruriens (L.) DC  | Leguminosae | Niežulinė aksompupė | Visas augalas |
| 104. | Nerium oleander L. | Apocynaceae | Paprastasis oleandras | Visas augalas |
| 105. | Nicotiana spp. | Solanaceae | Tabakas | Lapai |
| 106. | Nymphaea alba L. | Nymphaeaceae | Paprastoji vandens lelija | Žiedai ir šakniastiebiai |
| 107. | Papaver somniferum L.  | Papaveraceae | Daržinė aguona | Visas augalas |
| 108. | Paris quadrifolia L. | Melanthiaceae | Keturlapė vilkauogė | Visas augalas |
| 109. | Pausinystalia johimbe (K.Schum.) Pierre ex Beille | Rubiaceae | Afrikinis raugmis | Visas augalas |
| 110. | Peganum harmala L.  | Nitrariaceae | Tikrasis peganas | Anžeminė dalis, sėklos |
| 111. | Petasites spp. | Compositae  | Šaukštis | Visas augalas |
| 112. | Physostigma venenosum Balf. | Leguminosae  | Nuodingoji kalabarpupė | Visas augalas |
| 113. | Phytolacca americana L. | Phytolaccaceae | Amerikinė fitolaka | Visas augalas  |
| 114. | Pilocarpus spp. | Rutaceae | Pilokarpas | Visas augalas |
| 115. | Piper methysticum G. Forst. | Piperaceae | Svaigusis pipiras | Visas augalas |
| 116. | Piscidia piscipula (L.) Sarg. | Leguminosae  | Nuodingoji žuvėžuda | Visas augalas |
| 117. | Podophyllum spp.  | Berberidaceae | Pėdlapis | Visas augalas |
| 118. | Polygonatum odoratum (Mill.) Druce | Asparagaceae | Vaistinė baltašaknė | Visas augalas |
| 119. | Prunus africana (Hook. f.) Kalkman  | Rosaceae | Afrikinė slyva | Lapai, žievė  |
| 120. | Pteridium aquilinum (L.) Kuhn. | Dennstaedtiaceae  | Didžialapis šakys | Šakniastiebiai |
| 121. | Ptychopetalum olacoides Benth. | Olacaceae | Paprastasis geismis | Žievė ir šaknys |
| 122. | Quillaja saponaria Molina | Quillajaceae  | Putoklinis muilius | Žievė |
| 123. | Ranunculus spp. | Ranunculaceae | Vėdrynas | Visas augalas |
| 124. | Rauvolfia spp.  | Apocynaceae  | Rauvolfija | Visas augalas |
| 125. | Rhamnus cathartica L. | Rhamnaceae | Dygioji šunobelė | Vaisiai, lapai, žievė |
| 126. | Rheum palmatum L. | Polygonaceae | Plaštakinis rabarbaras | Šakniastiebiai |
| 127. | Rhododendron spp. | Ericaceae | Rododendras | Visas augalas |
| 128. | Ricinus communis L.  | Euphorbiaceae | Paprastasis ricinmedis | Visas augalas |
| 129. | Rubia tinctorum L. | Rubiaceae | Dažinė raudė | Šakniastiebiai |
| 130. | Ruta graveolens L.  | Rutaceae | Žalioji rūta | Visas augalas |
| 131. | Salvia divinorum Epling et Jativa | Lamiaceae  | Kvaitulinis šalavijas | Visas augalas |
| 132. | Sanguinaria canadensis L.  | Papaveraceae | Kanadinė sangvinarija | Šakniastiebiai, šaknys  |
| 133. | Saponaria officinalis L.  | Caryophyllaceae | Vaistinis putoklis | Visas augalas |
| 134. | Sassafras albidum (Nutt.) Nees | Lauraceae | Balkšvasis sasafras | Visas augalas |
| 135. | Sceletium tortuosum (L.) N. E. Br. | Aizoaceae  | Kanna | Visas augalas |
| 136. | Schoenocaulon officinale (Schltdl. & Cham.) A. Gray ex Benth.  | Melanthiaceae  | Vaistinė sabadilė | Visas augalas |
| 137. | Scopolia spp. | Solanaceae | Skopolija | Visas augalas |
| 138. | Scrophularia umbrosa Dumort. | Scrophulariaceae | Sparnuotasis bervidis | Visas augalas |
| 139. | Scutellaria lateriflora L. | Lamiaceae | Šviesioji kalpokė  | Antžeminė dalis |
| 140. | Selenicereus grandiflorus (L.) Britton & Rose  | Cactaceae | Didžiažiedis naktenis | Antžeminė dalis |
| 141. | Senecio spp. | Compositae  | Žilė | Antžeminė dalis |
| 142. | Senna alexandrina Mill. | Fabaceae | Siauralapė velniapupė | Lapai |
| 143. | Sida cordifolia L.  | Malvaceae | Širdžialapė sida | Visas augalas |
| 144. | Solanum dulcamara L. | Solanaceae | Paprastasis karklavijas | Visas augalas |
| 145. | Spartium junceum L.  | Leguminosae  | Vikšrinis kiškiakrūmis | Žiedai, sėklos |
| 146. | Stephania tetrandra S. Moore | Menispermaceae | Paprastoji stefanija | Šaknys |
| 147. | Strychnos spp. | Loganiaceae | Činčiberas | Vaisiai, žievė  |
| 148. | Strophanthus spp. | Apocynaceae | Strofantas | Sėklos |
| 149. | Symphytum spp. | Boraginaceae | Taukė | Visas augalas |
| 150. | Tabernanthe iboga Baill. | Apocynaceae | Šventasis stogenis | Visas augalas |
| 151. | Tanacetum vulgare L. | Compositae  | Paprastoji bitkrėslė | Antžeminė dalis |
| 152. | Taxus spp. | Taxaceae | Kukmedis | Visas augalas |
| 153. | Teucrium spp. | Lamiaceae  | Berutis | Antžeminė dalis |
| 154. | Thevetia peruviana (Pers.) K. Schum. | Apocynaceae | Peruvinė tevecija | Visas augalas |
| 155. | Thuja occidentalis L. | Cupressaceae | Vakarinė tuja | Lapai, mediena |
| 156. | Toxicodendron pubescens Mill. | Anacardiaceae | Nuodingasis raugmedis | Visas augalas |
| 157. | Tussilago farfara L.  | Compositae  | Ankstyvasis šalpusnis | Žiedai, lapai |
| 158. | Tylophora indica (Burm. f.) Merr. | Apocynaceae | Indinė sprogė | Lapai ir šaknys |
| 159. | Veratrum spp. | Melanthiaceae | Čemerys | Visas augalas |
| 160. | Viburnum prunifolium L. | Adoxaceae | Slyvalapis putinas | Žievė, vaisiai |
| 161. | Vinca spp. | Apocynaceae | Žiemė | Antžeminė dalis |
| 162. | Vincetoxicum spp. | Apocynaceae | Kregždūnė | Visas augalas |
| 163. | Viscum album L. | Santalaceae | Paprastasis amalas | Visas augalas |
| 164. | Voacanga africana Stapf ex Scott-Elliot | Apocynaceae | Afrikinė voakanga | Sėklos, žievė ir šaknys  |
| 165. | Withania somnifera (L.) Dunal | Solanaceae | Migdomoji vitanija | Visas augalas |
| 166. | Xysmalobium undulatum (L.) W. T. Aiton | Apocynaceae | Rauktalapis kupetutis | Visas augalas |

\_\_\_\_\_\_\_\_\_\_\_\_\_\_\_\_\_\_\_\_\_

*Priedo pakeitimai:*

*Nr. ,
2022-03-14,
paskelbta TAR 2022-03-14, i. k. 2022-04769*

**Pakeitimai:**

1.

 Lietuvos Respublikos sveikatos apsaugos ministerija, Įsakymas

Nr. ,
2012-07-05,
Žin., 2012, Nr.
82-4309 (2012-07-13), i. k. 1122250ISAK000V-689

Dėl Lietuvos Respublikos sveikatos apsaugos ministro 2010 m. gegužės 13 d. įsakymo Nr. V-432 "Dėl Lietuvos higienos normos HN 17:2010 "Maisto papildai" patvirtinimo" pakeitimo

2.

 Lietuvos Respublikos sveikatos apsaugos ministerija, Įsakymas

Nr. ,
2014-01-14,
paskelbta TAR 2014-01-17, i. k. 2014-00246

Dėl Lietuvos Respublikos sveikatos apsaugos ministro 2010 m. gegužės 13 d. įsakymo Nr. V-432 „Dėl Lietuvos higienos normos HN 17:2010 „Maisto papildai" patvirtinimo" pakeitimo

3.

 Lietuvos Respublikos sveikatos apsaugos ministerija, Įsakymas

Nr. ,
2016-11-08,
paskelbta TAR 2016-11-09, i. k. 2016-26477

Dėl Lietuvos Respublikos sveikatos apsaugos ministro 2010 m. gegužės 13 d. įsakymo Nr. V-432 "Dėl Lietuvos higienos normos HN 17:2010 "Maisto papildai" patvirtinimo" pakeitimo

4.

 Lietuvos Respublikos sveikatos apsaugos ministerija, Įsakymas

Nr. ,
2022-03-14,
paskelbta TAR 2022-03-14, i. k. 2022-04769

Dėl Lietuvos Respublikos sveikatos apsaugos ministro 2010 m. gegužės 13 d. įsakymo Nr. V-432 „Dėl Lietuvos higienos normos HN 17:2016 „Maisto papildai“ patvirtinimo“ pakeitimo